Songkèt

Songkèt otabâ sungkit panèka jènis tennon tradisional Indonèsia sè asalla ḍâri Sumatra. Songkèt tamaso' dâlem kalowarga tennon brokat. Songkèt ètennon kalabân tanang ngangghuy bennang emmas bân pèrak. Bênang logâm mètalik sè ètennon è dâlem kaèn madhâddhi ropa sè akallèp nyonnar. Bhâhan kaèn sè biyasana èyangghuy aghâbây Songkèt èngghi panèka sotra, katon, bân katon sotra.

Songkèt sègghut èhubungaghi bân Karajhâ'ân Sriwijaya mènangka kennengngan molaè awwâlla tradisi songkèt bâḍâ, Pan-berâmpan jènis Songkèt sè kalonta pun ta' lèppas ḍâri kennengngan sè pânang bâḍâ è bâbâna kakuwasana Sriwijaya, sala sèttong kennengngan sè palèng kowat sè jhughân èparcajhâ dhâddhi ibu kota Karajhâ'ân Sriwijaya è jhâman lambâ' èngghi panèka Palèmbang, sè bâḍâ è Sumatra Lao'. Salaènna Palèmbang, pan-berâmpan daèra è Sumatra jhughân dhâddhi kennengngan sè maḍâteng Songkèt palèng bhâghus è dâlem kèlassa, èngghi panèka daèra-daèra è Minangkabau otabâ Sumatra Bârâ' akadhi Pandai Sikek, Silungkang, Kottha Gadang, bân Padang. È lowarra Sumatra, kaèn songkèt jhughân èkâghâbây bi' daèra-daèra akadhi Bhâli, Lombok, Sambas, Sumba, Makassar, Sulawèsi, bân daèra-daèra laènna è Indonèsia.

Polana faktor sejarah kakowasaan Karajhâ'ân Sriwijaya, dhâghângan, bân akabhin camporan, Songkèt jhughân dhâddhi kalonta è wilayah tasè' Asia Tenggara otamana è naghârâ-naghârâ sâkitar Indonèsia akadhi Brunèi, Malaysia, bân Singapura.

 Sombher